Monarki (atawa Kerajaan; Keurajeuen) asai narit nibak Bahsa Yunani ; monos (μονος) ngon archein (αρχειν).  Monos (μονος)areuti jih saboh/sidroe, Archein (αρχειν) peumeurintah. Monarki nyan na keuh saboh bagoe peumeurintahan nyang geupimpén lé sidroe raja atawa sidroe urueng mat kuasa. Monarki nyan saboh peumeurintahan nyang paléng tuha lam donya. Sistem peumeurintahan Monarki nyoe na 2 macam: Monarki Mutlak ngon Monarki Konstitusional. Bak phôn masa abad keu-19, na kurueng leubèh  900 keurajeuen lam donya, teuma dudoe nibak nyan jitrôn tinggai 240 lam abad keu-20. Bak masa keu lapan plôh thôn lam abad keu-20 nyan, tinggai 40 boh keurajeuen. Lam kawan jeumeulah nyan, 4 boh keurajeuen sagai nyang mat kuasa monarki seucara mutlak, laén nibak nyan geupeunan peumeurintahan sistem monarki konstitusional.